Pravila in pogoji sodelovanja na literarnem natečaju »poHAIKUj z nami!«

1. Na natečaju lahko sodelujejo dijaki in dijakinje (stari 14–19 let) slovenskih srednjih šol.
2. Vsak avtor lahko pošlje največ 5 kompletov (fotografija in pripadajoči haiku). V poslanih kompletih mora biti razvidno, katera fotografija sodi h kateremu haikuju.
3. Natečaj se začne s 13. 2. 2017. Rok za oddajo prispevkov je 8. 3. 2017. Avtorji prispevke pošljejo na naslov [natecaj.haiku@mklj.si](mailto:natecaj.haiku@mklj.si).
4. Haikuji in fotografije morajo biti avtorski in ne smejo biti predhodno objavljeni. Haikuji morajo biti v slovenskem jeziku.
5. Fotografije, ki so izhodišče haikujem naj bodo vezane na območje, ki ga kaže zemljevid: <http://www.mklj.si/aktualno/item/12429-pohaikuj-z-nami>.
6. Natečaj se uradno začne s srečanjem z ustvarjalko haikujev, Alenko Zorman, in sicer v knjižnici Bežigrad, 13. 2. 2017. Rok za prijavo na srečanje z Alenko Zorman je 6. 2. 2017. Prijava poteka na naslovu [natecaj.haiku@mklj.si](mailto:natecaj.haiku@mklj.si), število prijav je omejeno.
7. Natečaja se lahko udeležijo tudi dijaki, ki se ne bodo udeležili **srečanja z Alenko Zorman** v knjižnici, vendar naj bodo fotografije posnete na območju Bežigrada (kot je označeno na zemljevidu, ki je dostopen na: <http://www.mklj.si/aktualno/item/12429-pohaikuj-z-nami>.)
8. Haikuji, ki ne bodo ustrezali pogojem razpisa, ne bodo uvrščeni v izbirni postopek.
9. Komplete (fotografija in pripadajoči haiku) pošljite po e-pošti: [haiku.natecaj@mklj.si](mailto:haiku.natecaj@mklj.si).
10. Ob prijavi na natečaj je potrebno navesti: ime, priimek, ime in priimek mentorja (če le-ta obstaja), leto rojstva, stalni naslov, e-naslov, telefon, davčno številko, naziv srednje šole. (Žirija ne bo imela dostopa do teh podatkov.)
11. Haikujev s fotografijami, ki bodo poslani na natečaj, v času trajanja natečaja in vse do razglasitve natečaja, ki bo spomladi 2017, ni dovoljeno objaviti drugje.
12. Izdelke bo v marcu 2017 ocenjevala strokovna komisija in izbrala najboljša dela.
13. Udeleženci natečaja s sodelovanjem soglašajo, da se njihovi haikuji in fotografije ter ime in priimek javno objavijo – na spletni strani Mestne knjižnice Ljubljana in pri razstavi, ki bo postavljena v preddverju Knjižnice Bežigrad spomladi 2017, tudi v obeležitev **svetovnega dneva poezije, ki ga praznujemo 21. marca**. Razstavljeni bodo kompleti, ki jih bo izbrala strokovna komisija.
14. Organizator se zavezuje, da bo posredovane osebne podatke uporabil le v namen natečaja – javno objavo nagrajenih haikujev in fotografij ter objavo imen in priimkov.
15. Vsi sodelujoči avtorji morajo upoštevati zgoraj navedena pravila. Na vsa vprašanja bomo z veseljem odgovorili, če jih pošljete na elektronski naslov: [haiku.natecaj@mklj.si](mailto:haiku.natecaj@mklj.si).